
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 56
                                                                26 martie 2026
privind însușirea raportului de evaluare a unui imobil – teren și construcție, aprobarea prețului de pornire 

      la licitație pentru vânzarea acestuia, a modalității de plată a prețului și a documentației de vânzare
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 40.142/22.12.2025 și la Consiliul Local Sighișoara cu nr. 4.973/05.02.2026, de referatul de aprobare, înregistrat cu nr. 40.143/22.12.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 206/12.09.2023, prin care a fost aprobată inițierea de către Municipiul Sighișoara a vânzării, prin licitație publică, a imobilului teren și construcție, situat în Municipiul Sighișoara, jud. Mureș, înscris în C.F. nr. 60577 Sighișoara, sub nr. cad. 60577 – teren intravilan împrejmuit, cu categoria de folosință curți - construcții, în suprafață de 1.100 mp., respectiv sub nr. cad. 60577 - C1 – construcția fundație cu subsol (construcție edificată parțial), nr. niveluri: 1, S. construită la sol: 590 mp., S. construită desfășurată: 590 mp., anul construirii 2008 - 2009, destinație conform înscrierilor din cartea funciară: construcții administrative și social - culturale;

Având în vedere Raportul de evaluare a imobilului teren și construcție, situat în Municipiul Sighișoara, jud. Mureș, înscris în C.F. nr. 60577 Sighișoara, raport întocmit de către ing. Moldovan Tudor, expert evaluator – membru titular ANEVAR, înregistrat la Municipiul Sighișoara cu nr. 40.119/22.12.2025, potrivit căruia valoarea de piață a proprietății imobiliare este de 1.112.419 lei (811.087,00 lei – terenul și 301.332,00 lei – construcția);

Având în vedere că imobilul pentru care s-a aprobat inițierea vânzării prin licitație publică, potrivit Hotărârii Consiliului Local Sighișoara nr. 206/12.09.2023, aparține domeniului privat al Municipiului Sighișoara, fiind înscris sub nr. de inventar 51.035, cu o valoare de inventar de 425.315,80 lei – teren, respectiv sub nr. de inventar 1.6.8.5.045, cu o valoare de inventar de 429.346,51 lei – construcție;
Având în vedere prevederile art. 18 pct. A din Capitolul V – Metodologia vânzării prin licitație publică deschisă din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, coroborate cu cele ale art. 363 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, și dat fiind că, în urma comparării prețului de piață determinat prin raportul de evaluare întocmit cu valoarea de inventar, se constată că valoarea mai mare o are prețul de piață în cazul imobilului – teren intravilan împrejmuit, iar în cazul construcției, valoarea de inventar, și că prețul de vânzare va fi stabilit și prin adăugarea cheltuielilor ocazionate de întocmirea documentațiilor cadastrale și a raportului de evaluare;
Având în vedere valoarea cheltuielilor înregistrate cu cele două documentații cadastrale care au fost necesare a fi întocmite pentru a fi posibilă scoaterea la licitație a imobilului, potrivit facturilor emise de P.F.A. Alexoi Ion, respectiv factura nr. 177/26.09.2022 și factura nr. 234/28.08.2023;

Având în vedere valoarea înscrisă în Factura nr. 2.581/23.12.2025, reprezentând Evaluare teren și clădire conform comandă SEAP, emisă de Moldovan Tudor P.F.A.;

Având în vedere Hotărârea Consiliului Local Sighișoara nr. 27/27.02.2025 privind constituirea comisiei de evaluare a ofertelor depuse în cadrul procedurii de licitație organizate în vederea vânzării bunurilor imobile, proprietate privată a Municipiului Sighișoara, precum și a comisiei de soluționare a contestațiilor, care vor garanta buna desfășurare a licitației;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108, art. 354, art. 355 și art. 363 din aceasta;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere Raportul de specialitate al Direcţiei Arhitect Șef – Compartimentul Administrarea Domeniului Public şi Privat, înregistrat cu nr. 40.145/22.12.2025, prin care se propune însușirea raportului de evaluare a unui imobil – teren și construcție, aprobarea prețului de pornire la licitație pentru vânzarea acestuia, a modalității de plată a prețului și a documentației de vânzare;

Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) și art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
          H O T Ă R Ă Ș T E:

Art. 1. Se însușește Raportul de evaluare, înregistrat la Municipiul Sighișoara cu nr. 40.119/22.12.2025, întocmit de ing. Moldovan Tudor, expert evaluator – membru titular ANEVAR, pentru stabilirea prețului de piață al imobilului teren și construcție, situat în Municipiul Sighișoara, jud. Mureș, înscris în C.F. nr. 60577 Sighișoara, sub nr. cad. 60577 – teren intravilan împrejmuit, cu categoria de folosință curți - construcții, în suprafață de 1.100 mp., respectiv sub nr. cad. 60577 - C1 – construcția fundație cu subsol (construcție edificată parțial), cu 1 nivel și subsol, suprafața construită la sol: 590 mp., suprafața construită desfășurată: 590 mp., raport de evaluare regăsit în anexa nr. 1 la prezenta hotărâre.

Art. 2. Se aprobă prețul de pornire al licitației pentru vânzarea imobilului teren și construcție, situat în Municipiul Sighișoara, jud. Mureș, înscris în C.F. nr. 60577 Sighișoara, sub nr. cad. 60577 – teren intravilan împrejmuit, cu categoria de folosință curți - construcții, în suprafață de 1.100 mp., respectiv sub nr. cad. 60577-C1 – construcția fundație cu subsol (construcție edificată parțial), cu 1 nivel, suprafața construită la sol: 590 mp., suprafața construită desfășurată: 590 mp., anul construirii: 2008 - 2009, destinația, conform înscrierilor din cartea funciară, construcții administrative și social - culturale, la valoarea de 1.249.593,51 lei, care cuprinde și cheltuielile ocazionate de cele două documentații cadastrale necesare pentru scoaterea la licitație a imobilului, potrivit facturii P.F.A. Alexoi Ion, respectiv factura nr. 177/26.09.2022 și factura nr. 234/28.08.2023, în sumă de 8.360, 00 lei, precum și suma de 800 lei, reprezentând contravaloarea serviciilor de evaluare, potrivit facturii nr. 2581/23.12.2025, emisă de Moldovan Tudor P.F.A., conform prevederilor art. 18 lit. A pct. V din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.

Art. 3. Se aprobă plata integrală ca modalitate de plată a prețului de vânzare al imobilului teren și construcție, astfel cum va fi stabilit în urma licitației.

Art. 4. Se aprobă documentația de vânzare pentru imobilul teren și construcție, situat în Municipiul Sighișoara, jud. Mureș, înscris în C.F. nr. 60577 Sighișoara, sub nr. cad. 60577 – teren intravilan împrejmuit, cu categoria de folosință curți – construcții, în suprafață de 1.100 mp., respectiv sub nr. cad. 60577 - C1 – construcția fundație cu subsol (construcție edificată parțial), nr. niveluri: 1, S. construită la sol: 590 mp., S. construită desfășurată: 590 mp., anul construirii 2008 - 2009, destinație conform înscrierilor din cartea funciară: construcții administrative și social - culturale, compusă din: Caiet de sarcini și Instrucțiuni pentru ofertanți, regăsite în anexele nr. 2.1., respectiv 2.2. la prezenta hotărâre.


Art. 5. Vânzarea propriu - zisă a imobilului, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, va fi perfectată prin act autentic la un birou notarial public.


Art. 6. Cheltuielile generate de încheierea actelor notariale precum și de înscrierile și notările în cartea funciară cad în sarcina exclusivă a cumpărătorului.

Art. 7. Se mandatează Primarul Municipiului Sighișoara, domnul Ioan - Iulian Sîrbu, să semneze contractele de vânzare - cumpărare în formă autentică.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe şi Executare Creanţe – Direcția Economică din cadrul Municipiului Sighişoara.

Art. 9. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                          Bizo Anca
(Prezenta s-a adoptat cu 15 voturi ”pentru”, 1 vot ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

